- Դժվարությունն այստեղ այն է, որ պայմանավորվածություններն առարկայանում են մի կողմից Ռուսաստան-արևմտյան տերություններ ուղղությամբ, մյուս կողմից` Իրան-արևմտյան տերություններ ուղղությամբ: Ըստ էության կրկնակի ընդհանուր հայտարարի է բերվել աշխարհակարգը, սակայն չեն կանոնակարգվել Ռուսաստան-Իրան հարաբերությունները և տարածաշրջանի մյուս տերությունների` Թուրքիայի, Եգիպտոսի, Սաուդյան Արաբիայի հետ կապված խնդիները: Սրանք են, որ անկանխատեսելի իրավիճակ են ստեղծում տարածաշրջանում: Հենց այս տեսանկյունն է, որ պետք է մեզ մտահոգի: Ի դեպ, Իսրայելը հիմա շատ վատ վիճակում է. նա ամենից դժգոհ և իրեն զոհի կարգավիճակում տեսնող կողմ է: Այսօր և´ Թուրքիան, և´ Իսրայելը փաստի առջև են կանգնած ու թերևս համատեղ ջանքեր գործադրեն, որպեսզի Իրանի դերի մեծացման առաջացրած վիճակից կարողանան դուրս գալ: